kardosdrur/scandi-wiki huggingface dataset:
Eiler Holck

Eiler lensbaron Holck (4. juni 1627 – 28. juni 1696) var en dansk baron. 
Eiler Holck blev som ung uddannet i fremmed krigstjeneste, men var i dansk tjeneste under svenskekrigene, hvor han efter sin ven Ulrik Christian Gyldenløves død i 1658 blev udnævnt til oberst ved dragonerne og overtog dennes regiment. Han blev efter krigen kommandant af Kronborg, amtmand i Kronborg Amt. I 1664 blev han generalmajor i infanteriet og assessor i krigskollegiet. I 1671 blev han kommandant på Fyn, og overtog i 1672 det til ham oprettede friherreskab Holckenhavn.

Eiler Holck giftede sig i 1655 med Lisbeth Høeg, der var datter af Mogens Høeg til Kærgaardsholm. Hun døde i 1672 og han giftede sig igen i 1678 med den kun 20 år gamle Ingeborg Dorothea Vind , datter af gehejmeråd Holger Vind.

Se også 
 Holckenhavn
 Baroniet Holckenhavn

Eksterne kilder/henvisninger 
 Holckenhavn slots hjemmeside 
 Danske Len af Louis Bobé, Gustav Graae og Fr. Jürgensen West, 1916

Danskere i 1600-tallet
Amtmænd fra Danmark
Godsejere fra Danmark
Generalmajorer fra Danmark
Eiler
Lensbaroner fra Danmark
Personer i Dansk Biografisk Leksikon
Riddere af Dannebrog (1671-1808)
Personer i Karl Gustav-krigene fra Danmark-Norge
Lensmænd fra Danmark
Ambroner

Ambronerne var et germansk eller måske keltisk folkestamme fra Jylland. Måske stammede ambronerne fra Amrum i Sydslesvig. Sammen med teutonerne og kimbrerne vandrede de i det 2. århundrede før vor tidsregning til Rom.

Tidligere folkeslag i Europa
Jylland
Armeniens Kommunistparti

Armeniens Kommunistparti (Hayastani Komunistakan Kusaktsutyun) (HKK) er et kommunistisk politisk parti i Armenien. Det er det største kommunistiske parti i Armenien med 18000 medlemmer. Partiets formand er Ruben Tovmasyan. Selvom partiet er det største kommunistiske parti, lykkedes det dem ikke at vinde nogle pladser i parlamentet under det sidste parlamentsvalg i 2007.

I 2002 forvistes de tidligere ledere af partiet Yuri Manukian og Grant Voskanyan fra partiet og oprettede et nyt parti kaldet Armeniens Fornyede Kommunistparti.

Kommunistparti
Kommunistiske partier
Armeniens Revolutionære Føderation

Armeniens Revolutionære Føderation (Hay Heghapokhakan Dashnaktsutiun (HHD)) er et socialistisk politisk parti i Armenien. Det blev grundlagt i Tbilisi i 1890 af Christapor Mikaelian, Stepan Zorian og Simon Zavarian. Partiet er aktivt i Armenien og i de lande, hvor den armenske diaspora findes, hovedsagelig i Libanon og den armensk kontrollerede stat Nagorno-Karabakh i Aserbajdsjan.

Partiet dannede Den demokratiske republik Armenien, som faldt for det sovjetiske styre i 1920, hvor republikken blev omdannet til Armenske SSR. 

HHD er Armeniens største socialistiske parti og det næststørste parti i landet. Det har mandater i Armenien, Libanon og Nagorno-Karabakh.

Eksterne kilder/henvisninger 

 Officiel engelsksproget site – Armenian Revolutionary Federation – Dashnaktsutyun (Armenian Socialist Party)

Revolutionære Føderation
Socialistiske partier
Etableret i 1880
Strandtudse

Strandtudsen (Epidalea calamita, tidligere Bufo calamita) er en padde, der findes i Vesteuropa, Sydsverige, det vestlige Rusland og Schweiz. I Danmark findes strandtudsen stadig almindeligt i nogle dele af landet, også på mange små øer, men dog ikke Læsø. I 2019 blev der genudsat 100 strandtudser på Kalvebod Fælled på Amager, hvor der er gravet vandhuller til dem.

Strandtudsen er fredet ligesom alle andre danske padder. Den er på tilbagetog i Europa og på kanten af udryddelse i Danmark.  Den er vurderet som truet art på den danske rødliste 2019.

Blandt de karakteristiske træk ved strandtudsen er en gul stribe hen over ryggen samt dens evne til at løbe fremfor at vralte eller at hoppe.

Referencer

Eksterne henvisninger 

Tudser
Danmarks padder og krybdyr
Danske arter i Habitatdirektivet
Armeniens Fornyede Kommunistparti

Armeniens Fornyede Kommunistparti (Hayastani Noratsvats Komunistakan Kusaktsutyun (HNKK)) var et kommunistisk politisk parti i Armenien. HNKK blev dannet 25. maj 2002, af de tidligere ledere af Armeniens Kommunistparti (HKK), Yuri Manukian og Grant Voskanyan som var blevet forvist fra HKK. 

HNKK støttede Robert Kocharyan under præsidentvalget i 2003.

7. juli samme år, fusionerede partiet med den armenske union for kommunistiske partier.

Fornyede Kommunistparti
Etableret i 2002
Jim Mitchell

Jim Mitchell, egentlig James L. Mitchell (30. november 1943 – 12. juli 2007), var sammen med sin bror Artie Mitchell en af pionererne inden for den amerikanske pornofilm.

Sammen ejede de Mitchell Brothers Film Group i San Francisco og co-instruerede bl.a. filmen Behind the Green Door (1972), som gjorde pornostjernen Marilyn Chambers til et verdensnavn.

Deres samarbejde endte tragisk, da Jim i 1991 skød og dræbte sin bror, efterfulgt af tre års fængsel.

Parrets liv og karriere skildres i tv-filmen Rated X (2000), hvor Jim Mitchell spilles af Emilio Estevez, og Artie Mitchell af Charlie Sheen.

Eksterne henvisninger 
 

Pornografi
Filminstruktører fra USA
Australia First Party

Australia First Party (AFP) er et mindre politisk parti i Australien. Deres politik er generelt nationalistisk og mod immigration, og multikulturalisme.. Partiet er ikke registreret som parti, det har ingen pladser i parlamentet og har ikke deltaget i et parlamentsvalg siden 1998. Partiet prøver i øjeblikket at blive registreret og få retten til at stille op til det næste parlamentsvalg.

Historie 

AFP blev dannet i 1996 af Graeme Campbell som var medlem af det Australske Arbejder Parti, ALP. Campbell håbede på at se AFP blive et seriøst politisk parti, og trak på en populær holdning der var mod ALP og det liberale parti. 

I 2002 dannede AFP Patriotic Youth League (PYO). Deres hjemmeside siger, at partiet samarbejder med det engelske British National Party, en højreorienteret politisk gruppe.

Noter og referencer 

Politiske partier i Australien
Etableret i 1996
Kryptid

En kryptid er et formodet dyr, der interesserer en kryptozoolog.
Kryptozoologien er læren om de skjulte dyr, de for videnskaben ukendte dyrearter.
Eksempler på kryptider kunne være; bigfoot, Loch Ness-uhyret, mokele-mbembe, chupacabraer, mongolsk dødsorm, formodede havuhyrer osv.

Modsat mytologiske monstre og skabninger som er fantasifostre, mener kryptozoologer at mange kryptider virkelig findes. Nogle mennesker mener også, at de har observeret disse væsner.

Liste over mystiske væsner

Afrika 
 Adjule
 Mokele-Mbembe
 Nandi-bjørnen

Asien 
 Ahool
 Almas
 Issie
 Mongolsk dødsorm
 Tzuchinoko
 Yeren
 Yeti

Europa 
 Exmoor-uhyret
 Loch Ness-uhyret
 Storsjöodjuret
 Tatzelwurm
 Uglemanden

Nordamerika 
 Bigfoot
 Dover Dæmonen
 Champ
 Frømanden
 Jersey Djævelen
 Minnesota ismanden
 Mølmanden
 Ogopogo
 Tordenfugl

Sydamerika 
 Chupacabra
 Minhocão

Oceanien 
 Bunyip
 New Nessie
 Tasmansk pungulv
 Waitoreke
 Yowie

Verdenshavene 
 Chessie
 Havabe
 Havhest
 Kraken
 Megalodon
 Sømunk

Kilder

Eksterne henvisninger 

 

de:Kryptozoologie#Kryptiden
Gargoil

En gargoil eller vandspyer
er en erstatning for et nedløbsrør i forbindelse med afvanding af tagflader og lignende på bygninger. Vandet ledes ud fra bygningen og kan frit falde til jorden uden at ramme selve bygningen.

Gargoilen er ofte udformet som et fabeldyr, der spyer vandet ud af munden.

Ordet menes at stamme fra det franske gargouille der betyder strube.

Reference 

Bygningsdele
Gotik
Tage
Hedvig Delbo

Hedvig Delbo (13. september 1908, Norge – 9. marts 1944, Vesterbro) blev under Besættelsen likvideret som stikker af Gunnar Dyrberg.

Under besættelsen lod hun, som om hun samarbejdede med modstandsbevægelsen.

Hedvig Delbo var kæreste med stikkeren Max Andreas Pelving. 

Efter at have overnattet hos Hedvig Delbo i ejendommen Faksegade 3 på Østerbro blev Jens Lillelund (Finn) og Svend Otto Nielsen (John) angrebet af Gestapo.

Det viste sig senere, at hun var stikker for Gestapo.

De blev først angrebet på gaden i et forsøg på at slette sporene til Delbo.

Jens Lillelund undslap, men 'John' blev hårdt såret og pågrebet og udsat for voldsom tortur.
Han blev senere henrettet i Ryvangen.

Hedvig Delbo flyttede for en tid til Norge, men kom senere tilbage til Danmark og flyttede ind i Sankelmarksgade 30 på Vesterbro under navnet fru Dam som syerske. Hun blev imidlertid genkendt og likvideret.

Eksterne henvisninger 
 Hedvig Delbo 
 Uddrag af kapitlet 'Den kliniske metode'  fra Peter Øvig Knudsen: Efter drabet, Gyldendal:København 2001

Stikkere under Besættelsen
Mord i Danmark
Blindhed

Blindhed er manglende syn. For det meste er alt sort, men der kan være blinde, der kan "se" lys.

Blinde kan være født blinde, mens andre bliver blinde fx ved et færdselsuheld.

Årsager til blindhed 
Betydeligt nedsat syn kan have flere årsager:

Sygdomme 
De fleste tilfælde er forårsaget af sygdom og fejlernæring. Ifølge en rapport fra WHO i 2002, er de mest almindelige årsager til blindhed

 grå stær (47,8 %), 
 grøn stær (12,3 %), 
 aldersrelateret macular degeneration (AMD) (8,7 %),
 trakom (3,6 %), 
 corneal opacity (5,1 %) og
 diabetisk retinopati (4,8 %), i tillæg til andre årsager.

Genetiske defekter 
Albinoer har ofte reduceret syn. En lang række genetiske sygdomme bl.a. retinitis pigmentosa fører til blindhed.

Skader på hornhinden 
Skader på hornhinden kan give større eller mindre brydningsfejl eller total blindhed.

Amblyopi 
Amblyopi er reduceret synsevne på det ene øje uden påviselige anatomiske forandringer.

Hjælpemidler 

Der er udviklet en række hjælpemidler til blinde. Lige fra talende vægte,ure og mobiltelefoner), datatekniske hjælpemidler med programmer for syntetisk tale og forstørret skærmtekst eller punktskrift. Punktskriften læses på ekstraudstyr, som kaldes en læseliste. 

I København har Instituttet for Blinde og Svagsynede oprettet Hjælpemiddeludstillingen med bredt udvalg af hjælpemidler til blinde og svagsynede. Instituttet giver mulighed for at prøve hjælpemidlerne og giver vejledning til dem med synsnedsættelse, pårørende, fagfolk og andre interesserede.

Mobilitet 
Blinde og meget svagtseende kan få en førerhund og/eller en blindestok – det internationale tegn på blindhed.

Se også 
 Blindestok
 Førerhund

Eksterne henvisninger 
 Dansk Blindesamfund 
 Instituttet for Blinde og Svagsynede

Referencer
Country Liberal Party

Country Liberal Parti (CLP) er et politisk parti i Australien. Det er Nordterritoriets liberale og nationale parti. Partiets leder siden februar 2020 er Lia Finocchiaro.

Politiske partier i Australien
Konservative partier
Demokratisk Arbejderparti

Demokratisk Arbejderparti (Democratic Labor Party) (DLP) er et mindre socialkonservativt politisk parti i Australien. Ved valget i Victoria i 2006 vandt DLP for første gang parlamentarisk repræsentation, da det fik en plads i Victorias parlament. 

Partiet bliver ledet af John Mulholland og hans familie, og dets største platform er modstanden mod abort, aktiv dødshjælp, terapeutisk kloning og homoseksuelle ægteskaber. 

Politiske partier i Australien
Euronymous

Øystein Aarseth (22. marts 1968 – 10. august 1993) som gik under navnet Euronymous var en guitarist for det norske black metal-band Mayhem. Han var grundlægger og ejer af black metal-pladeselskabet Deathlike Silence Productions såvel som Oslos pladebutik Helvete indtil han blev myrdet af Varg Vikernes fra Burzum.

Diskografi 
 Pure Fucking Armageddon, demo 1986
 Deathrehearsal, demo 1987
 Deathcrush, ep 1987
 Burzum (album),  studiealbum 1992
 Live in Leipzig, livealbum 1993
 De Mysteriis Dom Sathanas, studiealbum 1994
 Dawn of the Black Hearts, livealbum 1995
 Out From The Dark, ep 1996
 Freezing Moon, single 1996
 Life Eternal, EP 2008

(Han har også udgivet en demo med Checker Patrol i 1986)

Noter

Henvisninger 
 Interview med Aarseth kort inden hans død

Guitarister fra Norge
Mayhem
Samer
Dead

Per Yngve Ohlin (16. januar 1969 – 8. april 1991), også kaldet Dead var en svensk vokalist som var bedst kendt for sit arbejde med det norske black metal-band Mayhem. Han havde også optrådt med bandet Morbid på deres demo December Moon. D. 8. april 1991 begik Dead selvmord ved at skyde sig selv i hovedet med et haglgevær. Hans medmusiker Euronymous fandt ham.

Henvisninger 
 Officiel Mayhem hjemmeside 
 Deads mindeside 
 Hyldestside 
 

Sangere fra Sverige
Kodak

Eastman Kodak Company, oftest alene omtalt som Kodak er en amerikansk teknologivirksomhed, der fokuserer på billedbehandling, printløsninger, kommercielle film og forretningsservice. Selskabet har hovedsæde i Rochester i delstaten New York. Selskabet blev grundlagt i 1888 af George Eastman.

Gennem det meste af det 20. århundrede var Eastman Kodak mest kendt for sine produkter indenfor fotografisk film. I 1976 havde selskabet i USA en markedsandel på 89% af markedet for fotografiske film. Udover fotografiske film producerede virksomheden også kameraer m.v. I 1990'erne oplevede virksomheden tilbagegang som følge af udviklingen indenfor digital billedbehandling på trods af, at Kodak selv havde udviklet teknologier til digital billedbehandling og var indehaver af en større patentportefølje relateret til denne teknologi. 

Selskabet havde sit sidste overskud i 2007, men i 2012 måtte selskabet søge beskyttelse for sine kreditorer efter den amerikanske konkurslovs Chapter 11. Efter en rekonstruktion, hvorunder selskabet måtte sælge sin patentportefølje for 525 mio. $, trådte selskabet i september 2013 ud af konkursbeskyttelsen.

Eksterne henvisninger 

Kodak's officielle hjemmeside 
Kodak's historie 

Etableret i 1888
Elektronikvirksomheder fra USA
New York
It-virksomheder fra USA
Søspejdere

Søspejdere er spejdere, hvis primære aktiviteter foregår til søs – i kajakker, kanoer, robåde og sejlskibe. Robert Baden-Powells ældre bror Warington skrev i 1909 bogen Sea Scouting and Seamanship for Boys, der introducerede søspejderi i England.

I Danmark er der søspejdergrupper i flere korps.

Spejdercentre for Søspejd 
 Thurøbund spejdercenter (ved Svendborg)

Eksterne henvisninger (Alfabetisk efter bynavn) 
 Aalborg Søspejdere (Aalborg)
 Stifinderne (Aarhus)
 Fribytterne (Amager)
 Brejning Søspejdere (Børkop)
 Dragør Søfarere, Blushøjspejderne (Amager)
 Ålsgårde Søspejdere (Helsingør)
 Søspejderne Ragnar Lodbrogs Sønner (Holbæk)
 4. Hvidovre
 Torshøj (Ishøj)
 Kastrup Sø (Amager)
 Havets Helte (København SV)
 Køge Søspejd (Køge)
 Jon Litle Sø (Rungsted)
 Havmændene (Skovshoved)
 Gry (Svanemøllen)
 Niels Juel Sø (Svendborg)
 Thurøbund Spejdercenter (Thurø)
 Vikingerne (Vedbæk )

Spejder
Kano og kajak
Lystsejlads
Skårlægger

En skårlægger er en mejer, der er bygget til at meje afgrøder og lægge dem i rækker til senere behandling med andre maskiner. Metoden bruges ofte til afgrøder der tvangsmodnes efter afskæring, eller hvis landmanden ikke har det nødvendige udstyr til at høste afgrøden direkte. Somme tider skårlægges også non-food-afgrøder, som tørres, presses til baller og eksempelvis brændes i halmfyr eller lignende.

De fleste skårlæggere i Danmark er selvkørende, men der findes også traktortrukne (bugserede) modeller der drives af traktores kraftudtag. Mekanisk eller hydrauliske bugserede skårlæggere anvendes oftest til græssorter, hvor skårlægning af eksempelvis raps oftes sker med selvkørende skårlæggere. Selvkørende skårlæggere er som regel udstyret med fingerklippere og indføringssnegl som på en mejetærsker. Bugserede skårlæggere kan være med slagler som på en grønthøster, hvor knivene roterer om en vandret akse. En anden type er såkaldte skivehøstere eller tromlehøstere, hvor knivene rotererer om en eller flere lodrette akser. 

De selvkørende modeller drives og styres ofte af forhjulene, mens et eller to baghjul holder balancen og svinger 360 grader på samme måde som på en typisk indkøbsvogn. Styring foregår ved, at det ene forhjul bremses mere end det andet, hvilket også ses på eksempelvis Bobcats, der dog styres på to hjul i hver side. Det bør dog nævnes, at styring på baghjulene på selvkørende skårlæggere også er almindligt forekommende.

Afgrøder der skårlægges til tærskning i Danmark er typisk raps og kløver.

Fejemaskine
En enkelt entreprenør har produceret fejekoste til sine maskiner i stedet for skærebord. I København har disse været brugt til fejning af sne, da de med de store børster kan rydde to vognbaner ad gangen selv efter kraftige snefald.
De spillede således en central rolle ved Prins Christians dåb, hvor der faldt op mod 30 centimeter sne i dagene op til begivenheden.

Se også
Mejetærsker
Traktor
Landbrug

Landbrugsmaskiner
Non-food-afgrøder

Non-food-afgrøder er et begreb der er blevet velkendt i landbruget primært i 1990'erne, hvor det blev populært med braklægningsstøtte fra EU til landmænd der enten ikke dyrkede dele af deres jord (reel braklægning) eller som ikke dyrkede til mad eller foder (landbrugspolitisk braklægning).

Primære non-food-afgrøder er typisk afgrøder der i løbet af et år oparbejder stor brændselsværdi til brug i halmvarmeværker eller halmfyr, men også afgrøder der ved nedpløjning har en jordbundsforbedrende effekt er eftertragtede. Desuden bruges brakhøstning til forskning hvor visse planters egenskaber undersøges, og man har i vidt omfang dyrket raps til udvinding af brændselsolie som alternativ til benzin og dieselolie.

Landbrugsafgrøder
Magdeburg Domkirke

Magdeburg Domkirke (Dom Sankt Mauritius und Katharina) var den første gotiske katedral som blev opført i Tyskland og med sin højde på 104 meter er kirken den højeste katedral i det tidligere Østtyskland. Domkirken ligger i Magdeburg, hovedbyen i delstaten Sachsen-Anhalt, og rummer Otto den Stores grav.

Den første kirke som blev opført på stedet var den klosterkirke, som 937 blev bestemt til helgenen Mauritius. Klosterkirken blev efterhånden ombygget til en romansk basilika som blev ødelagt i en bybrand 1207. 1209 blev opførelsen af den gotiske katedral påbegyndt; et arbejde som kom til at tage godt 300 år. Tårnene stod først færdige i 1520. Til trods for at kirken blev plyndret ved flere lejligheder indeholder katedralen i Magdeburg stadig rige kunstskatte med kunstværker fra antikken til moderne tid.

Domkirken var oprindelig katolsk, men har været luthersk siden 1567. 

Domkirker i Tyskland
Sachsen-Anhalt
Tyndareos

Tyndareos var i den græske mytologi, en spartansk konge, søn af Oebalus.
Han var gift med Leda og fader til Helena, Castor og Pollux, Klytaimnestra, Timandra, Phoebe og Philonoe.

Tyndareos' kone, Leda, blev forført af Zeus, som forklædte sig som en svane. Hun lagde 2 æg, hvert med 2 børn. Ifølge den traditionelle version var børnene fra det ene æg, Pollux og Helena, børn af Zeus; Fra det andet æg var Castor og Klytaimnestra børn af Tyndareos slægt.

Kilder og henvisninger 
 

Græsk mytologi
Konger i græsk mytologi
Zablon Simintov

Zablon Simintov (født 1960 i Turkmenistan) er en jødisk turkmensk-afghansk tæppehandler og portner ved en synagoge i Kabul. Han er formodentlig den sidste jøde i Afghanistan.

Antallet af jøder i landet var engang på 5.000, men efter flere års forfølgelse fra Taliban faldt dette tal hurtigt, og de overlevende udvandrede til Israel eller andre lande. Simintov boede tidligere sammen med en anden jøde, Ishaq Levin, der døde 26. januar 2005.

Sinintov tager sig af den sidste synagoge i Afghanistans hovedstad Kabul, og bor også i bygningen - der er i forfalden tilstand. Hans kone og døtre bor i Israel.

Simintov og Levins historie dannede grundlag for et britisk teaterstykke.

Eksterne henvisninger 

 History of the Jews of Afghanistan 
 Afghan Jew Becomes Country's One and Only, Washington Post
 The Virtual Jewish Tour: Afghanistan
 Now I’m the only Jew in the city, Times (UK)
 'Only one Jew' now in Afghanistan, BBC News

Jøder
Personer fra Afghanistan
Personer fra Turkmenistan
Flemming Larsen

Flemming Larsen (født 23. november 1955) er en tidligere dansk fodboldspiller, der i dag står i spidsen for Ringsted IF.

Karriere

Spillerkarriere 
I hans spillerkarriere opnåede Flemming Larsen over 300 divisionskampe på målmandsposten for henholdsvis Boldklubben Fremad Amager og Herfølge Boldklub.

Endvidere nåede han at spille på Danmarks junior- samt ynglingelandshold.

Trænerkarriere 
Flemming Larsen har været ungdomstræner for Brøndby IFs U/18- og U/21-mandskaber og har i samarbejde med Tom Køhlert været indover udviklingen af spillere såsom Daniel Agger og Thomas Kahlenberg. Efterfølgende trænede han Farum Boldklub (FC Nordsjællands reserver) i Danmarksserien og Kvalifikationsrækken i en tre-årig periode inden han tog imod et tilbud om at blive cheftræner for den daværende Danmarksserieklub B 1908s elitehold fra den 1. januar 2007. I hans første sæson førte han klubben til oprykning til 2. division.

Familieforhold 
Privat bor han sammen med sin kone (Bende), som han har to børn (Lonni og Brian) med.

Referencer 

Fodboldspillere fra Danmark
Fodboldtrænere fra Danmark
Sundbyvesterkredsen

Sundbyvesterkredsen er fra 2007 en nyoprettet opstillingskreds i Københavns Storkreds. Ved Strukturreformens ikrafttræden i 2007 blev Sundbyvesterkredsen dannet af afstemningsområderne: 2. Vest (Islands Brygge), 2. Øst og 2. Syd (Amager Fælled), i den nedlagte Christianshavn-kreds samt afstemningsområdet: 4. Vest, i den nedlagte Sundby-kreds. Alle beliggende i Søndre Storkreds.

I Folketingsvalget 15. September 2011 var der 41.247 stemmeberettigede i kredsen, 35.016 Afgivne stemmer hvilket gav en stemmeprocent på 84.89%

Afstemningsområder 
 2. Sundbyvester
Højdevangens Skole, Grønløkkevej 1

 2. Nord
Amager Fælled Skole, Sundholmsvej 2A

 2. Syd
Dyvekeskolen, Remisevej 16

 2. Vest
Skolen på Islands Brygge, Artillerivej 57

Resultat Folketingsvalg 2011

Folketingskandidater pr. 25/11-2018

Kilder 

Folketingsvalgkredse
Amager
Indre Bykredsen

Indre Bykredsen er fra 2007 en nyoprettet opstillingskreds i Københavns Storkreds. Kredsen består af det meste af den gamle Rådhuskreds samt Christianshavn-delen af Christianshavnskredsen, begge fra Søndre Storkreds samt dele af Østbanekredsen fra Østre Storkreds.

Indre Bykredsen omfatter den del af Københavns Kommune, som begrænses af havneløbet, Langeliniepromenaden, Langeliniebroens forlængelsesvej, Kystbanen, Classensgade, Sortedamssøen, Peblingesøen, kommunegrænsen til Frederiksberg Kommune, Gl. Kongevej, Trommesalen, Vesterbrogade, Bernstorffsgade, havneløbet, Christianshavns Voldgrav til en linje syd for Margretheholm, Margretheholm Havn og ud i Øresund, samt søforterne.

Folketingskandidater pr. 25/11-2018

Kilder 

Folketingsvalgkredse
Sundbyøsterkredsen

Sundbyøsterkredsen er fra 2007 en nyoprettet opstillingskreds i Københavns Storkreds. Ved Strukturreformens ikrafttræden i 2007 blev Sundbyøsterkredsen dannet af afstemningsområderne: 4. Sundby og 4. Øst, i den nedlagte Sundby-kreds samt begge afstemningsområder i den nedlagte Amagerbro-kreds. Alle beliggende i Søndre Storkreds.

Ved folketingsvalget 2007 var der 36.279 stemmeberettigede i kredsen.

Afstemningsområder
4. Sundbyøster
Lergravsparkens Skole, Ungarnsgade 34

4. Nord
Skolen på Amagerbro, Lybækgade 20

4. Syd
Gerbrandskolen, Gerbrandsvej 9

4. Øst
Skolen ved Sundet, Samosvej 50

Folketingskandidater pr. 25/11-2018 
Valgkredsens kandidater for de pr. november 2018 opstillingsberettigede partier

Kilder

Folketingsvalgkredse
Amager
Tårnbykredsen

Tårnbykredsen er en opstillingskreds i Københavns Storkreds. Kredsen dækker de to kommuner Dragør og Tårnby. Før 2007 hed kredsen Amagerkredsen, og lå i Københavns Amtskreds.

Folketingskandidater pr. 25/11-2018

Kilder 

Folketingsvalgkredse
Amager